Геахімія

Геахі́мія ( – «Зямля» + позналац. chimia – «хімія». Хімія Зямлі) — навука пра хімічны склад Зямлі, пашырэнне ў ёй хімічных элементаў і іх стабільных ізатопаў, заканамернасці размеркавання хімічных элементаў у розных геасферах, законы іх паводзін, спалучэння і міграцыі ў прыродных геасістэмах.

 Асноўныя раздзелы 
Асноўныя раздзелы:
 аналітычная геахімія;
 фізічная геахімія;
 геахімія літасферы;
 геахімія літагенеза;
 геахімія гідрасферы;
 рэгіянальная геахімія;
 радыёгеахімія;
 радыёгеахраналогія;
 геахімія ландшафту;
 арганічная геахімія;
і інш.

 Некаторыя паняцці 
Геахімічны фон — сярэдняе ўтрыманне хімічнага элемента ў глебах па дадзеных вывучэння статыстычных параметраў яго размеркавання. Геахімічны фон з'яўляецца рэгіянальнай або мясцовай характарыстыкай глеб і парод.

Геахімічная анамалія — участак тэрыторыі, у межах якога статыстычныя параметры размеркавання хімічнага элемента пэўна адрозніваюцца ад геахімічнага фону.

Геахімічны бар'ер — зона рэзкага памяншэння міграцыйнай здольнасці якіх-небудзь хімічных элементаў, што суправаджаецца іх асаджэннем з раствора і прыводзіць да ўзнікнення іх падвышанай канцэнтрацыі. Геахімічныя бар'еры ўяўляюць сабой межы паміж рознымі геахімічнымі становішчамі.

Зона забруджвання — геахімічная анамалія, у межах якой утрыманне забруджвальных рэчываў дасягае канцэнтрацый, якія аказваюць неспрыяльны ўплыў на здароўе чалавека.

 Гл. таксама 
 Катэна
 Кларк

 Літаратура 
 «Treatise on geochemistry» 2003, Elsevier.


Катэгорыя:Раздзелы хіміі
Катэгорыя:Геалогія
Катэгорыя:Навукі аб Зямлі